

 **Protokoll nr 02 - 22
 FFO Oslos styremøte**

Møtetid: Onsdag 9.februar 2022 kl 1700

Møtested: Møterom Braille, Sporveisgata 10

Fylkesstyrets medlemmer til stede:
Styreleder:……. Odd Eskildsen (Hørselshemmedes Landsforbund Oslo)

Medlemmer:……Hanne Beate Misund (Norges Blindeforbund Oslo)
………………….Jørund Schwach (Mental Helse Oslo)
………………….Kristin Floer (Oslo MS-forening)
Varamedlemmer: Solveig Magnusson (Oslo Multippel Sklerose-forening)
……………….…Inger Ljøstad (Ryggforeningen i Oslo og Akershus)
Fylkessekretær:…Robyn Grøndal

Saksliste

Sak 10/22: Godkjenning av innkalling og saksliste

Sak 11/22: Godkjenning av protokoll 01 – 22
Sak 12/22: FFO Oslos årsmøte 23.mars 2022

Sak 13/22: Ref sak 07/22: Erfaringsutveksling - rådene for personer med

funksjonsnedsettelser i Oslos bydeler

## Sak 14/22: Representanter til Brukerrådet v /Søndre Oslo Distrikts Psykiatriske Senter

## (DPS) for perioden 01.01.22 – 31.12.23

Sak 15/22: Utdypende dialog med FFO nasjonalt etter årsmøte 2022
Sak 16/22: Norges Offentlige Utreding om BPA og Kommunerevisjonens rapport om
 Tildeling og oppfølging av BPA i Oslo
Sak 17/22: Referat- og orienteringssaker
Sak 18/22: Eventuelt

**Sak 10/22: Godkjenning av innkalling og saksliste**

*Vedtak: Innkalling og saksliste godkjent*

**Sak 11/22: Godkjenning av protokoll 01 - 22**

Protokoll 01 - 22 fra styremøte 19.01.22 ble sendt ut på e-post 20.01.22. Det kom inn merknader til sak 05/22 pkt 4 og sak 06/22 og merknadene er tatt inn i protokollen.

*Vedtak: Protokoll 01-22 er godkjent*

**Sak 12/22: FFO Oslos årsmøte 23. mars 2022**

Det er sendt ut foreløpig innkalling til årsmøtet med foreløpig saksliste innen fristen. Medlemsorganisasjonene er blitt informert om at saker som ønskes behandlet på årsmøtet og punkter til arbeidsprogrammet må fremmes innen 23. februar 2022. Fullstendig saksliste sendes senest 9. mars 2022. Årsmøtet avholdes på Thon Hotel Opera med mulighet for digital deltakelse.

*Vedtak: Robyn etterspør digital løsning av Thon Hotel Opera.*

1. Årsrapport 2021

Robyn Grøndahl og Anita Holm har utarbeidet forslag til årsrapport 2021. Forord, resolusjoner, årsregnskap, saker fra medlemsorganisasjoner og styret og valgkomitéens beretning må utarbeides og inkluderes. Årsregnskap og revisors beretning er bedt innsendt innen 20. februar.

*Vedtak: Robyn inkluderer FFO Oslos møte med Oslo Origo i oversikten over interessepolitikk, samt TT-utvalget i oversikten over brukerrepresentanter.*

1. FFO Oslos arbeidsprogram 2022/2023

Det er utsendt arbeidsprogram for 2021/2022 til styret for innspill på hva som skal stå på arbeidsprogrammet for 2022/2023. Styret må diskutere hvordan arbeidsprogrammet skal utarbeides.

*Vedtak: Kristin, Jørund og Robyn starter å utarbeide arbeidsprogrammet og vurderer å ta inn flere i prosessen senere. Det er ønskelig å ha trykt versjon av det nasjonale programmet med på årsmøtet.*

1. Resolusjoner

Pkt 1: Oslo universitetssykehus

Pkt 2: Oslo Kommune bostøtteordningen

*Vedtak: Pkt 1: Robyn korrekturleser og redigerer tekst. Innholdet i resolusjon er godkjent.*

 *Pkt 2: Robyn korrekturleser og redigerer tekst. Inkluderer en tydeliggjøring av behov for personvern. Styret godkjenner endelig resolusjon på e-post.*

1. FFO Oslos foreløpige regnskapsrapport pr 31.12.21. Solveig orienterer.

*Vedtak: Tatt til orientering.*

1. FFO Oslos Budsjett 2022

Solveig Magnusson og Robyn Grøndahl har utviklet forslag til FFO Oslos budsjett 2022. Solveig orienterer.

*Vedtak: Inkluderer 3000,- under posten representantskapsmøte. Robyn forespør Thon Hotel Opera hva det vil koste for digital løsning inkluderer den summen i posten årsmøte. Robyn korrigerer, og styret godkjenner på e-post.*

1. Foredragsholder til årsmøte

*Vedtak: Gunnveig Grødeland blir invitert til å starte kl 18.15 etter hovedstyrets hilsen.*

1. Styrehonorar

Styret må vedta hvor stor andel av kr 10 000 hvert medlem av valgkomitéen skal få i styrehonorar for arbeidet i 2021/2022.

*Vedtak: Robyn tar kontakt med alle tre og avklarer om alle deltar i valgkomitearbeidet. Styret godkjenner forslag til fordeling på e-post.*

1. Valg av møtefunksjonærer

Pål Heffer har takket ja til å være møteleder på FFO Oslos årsmøte 2022. Forslag til tellekorps.

*Vedtak: Vi velger en SMS-løsning for stemmegivning og trenger tre stykker i tellekorpset. Robyn inviterer Hanne Witsø fra FFO Nasjonalt til å være med i tellekorps. Inger og Odd fra styret er tellekorps.*

1. Servering på årsmøtet

*Vedtak: Robyn bestiller servering av påsmurt fra kl 17.30 og pausemat kl 18.55.*

**Sak 13/22: Ref sak 07/22: Erfaringsutveksling - rådene for personer med funksjonsnedsettelser i Oslos bydeler**

Det planlegges erfaringsutveksling for rådene for personer med funksjons-
nedsettelser i Oslos bydeler. Styret diskuterer opplegget for samlingen og ser på
tidspunkt, sted og forelesere.

*Vedtak: Styret utarbeider to forslag til det nye styret om å arrangere én dagskonferanse*

 *og én konferanse med overnatting i 2022.*

## Sak 14/22: Representanter til Brukerrådet v /Søndre Oslo Distrikts Psykiatriske Senter

## (DPS) for perioden 01.01.22 – 31.12.23

Brukerrådet ved Søndre Oslo DPS (SODPS) søker representanter for perioden 01.01.22 til 31.12.23 med mulighet for forlengelse. Det er utsendt forespørsel FFO Oslos medlemsorganisasjoner på e-post 26.01.22. Robyn orienterer.

*Vedtak: Robyn videresender forslag for godkjenning til styret når dette mottas fra ROS.*

**Sak 15/22: Utdypende dialog med FFO nasjonalt etter årsmøte 2022**

FFO Nasjonalt ber om ønsker for styreopplæringen som skal skje til våren. FFO nasjonalt ønsker at styret kartlegger sitt behov og avklarer hvilket av de tre temaene man ønsker en utdypende dialog om like etter årsmøtet.

1. Interessepolitikk
Generelt dialog om interessepolitikken i fylkes-FFO, eller enkelte saksområder.
2. Brukermedvirkning
Generelt dialog om arbeidet (rekruttering, opplæring, oppfølging) – eller fokus på instanser – kommunalt råd, NAV, helse, Statped
3. Organisasjonsarbeid
F.eks. Inntektsgivende arbeid, oppfølging av kommune-FFO, arbeidsfordeling mv.

*Vedtak: FFO Oslo ønsker en utdypende dialog om interessepolitikk.*

**Sak 16/22: Norges Offentlige Utredinger: BPA og Kommunerevisjonens rapport om
 Tildeling og oppfølging av BPA i Oslo**

FFO Oslo har mottatt utredningen om BPA (NOU) og Kommunerevisjonens rapport om Tildeling og oppfølging av BPA i Oslo. Dette har vært etterspurt av FFO Oslo og Norges Handikapforbund Oslo. Rapporten viser at det er forskjell på BPA-praksisen i de ulike bydelene. Inger orienterer.

*Vedtak: FFO Oslo setter seg inn i denne rapporten. Vi inkluderer et arrangement om BPA i Oslo i arbeidsprogrammet.*

**Sak 17/22: Referat- og orienteringssaker**

1. Ref sak 109/21 og 06/22: FFO Oslo har oversendt høringssvar til Byrådsavdeling for arbeid, integrering og sosiale tjenester innen fristen 20.01.2022.

*Vedtak: Tatt til orientering*

1. Inger Ljøstad har utarbeidet uttalelse om OUS-utbyggingen og statlig regulering. Styret hadde gjennomgått og godkjent uttalelsen før den ble sendt til media og andre relevante mottakere på e-post 27.01.2022.

*Vedtak: Tatt til orientering*

1. FFO Oslo er innvilget tilskudd på helse- og sosialrådet 2022 fra velferdsetaten kr 500 000.

*Vedtak: Tatt til orientering.*

**Sak 18/22: Eventuelt**

1. Kommunerevisjonens rapport 9 2021 «Koordinering for barn og unge med stort hjelpebehov» har bekymringsverdige funn og skal behandles som sak hos Oslo Råd for personer med funksjonsnedsettelser 6. april. Inger orienterer.

*Vedtak*: *FFO Oslo involverer LUPE i saken. Saken videreføres neste møte.*

1. FFO Samarbeidet Helseregion Sør-Øst sin Erfaringskonferanse i Kongsberg 23.-24. april. FFO Oslo har blitt invitert til å sende to styremedlemmer og fylkessekretær til brukerkonferanse på Kongsberg for brukerrepresentanter i spesialisthelsetjenesten. Frist for påmelding er 5.april.

*Vedtak: Fylkessekretær videresender invitasjon også til brukerråd i spesialisthelsetjenesten som ikke har representanter fra FFO. Saken videresendes neste styre.*

1. Utenforskap 2022 – Se og bli sett 23.-24.mai i Oslo. Utdanningsforbundet og KLM-Lahnstein inviterer. Påmeldingsfrist 25. april.

*Vedtak: Saken videresendes neste styre.*

1. Som en paraplyorganisasjon bør FFO Oslo sørge for at innhold på sosiale medier og nettside er universelt utformet. Vi trenger kompetanse og midler til universell utforming.

*Vedtak: Robyn undersøker hvor vi kan søke om midler til digital universell utforming.*

Oslo, 9.mars 2022:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_Odd EskildsenStyreleder | \_\_\_\_\_\_\_\_\_\_\_\_\_\_\_\_\_\_\_\_\_\_\_\_Hanne Beate MisundStyremedlem |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_Jørund SchwachStyremedlem |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_Kristin FloerStyremedlem |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_Solveig MagnussonVaramedlem | \_\_\_\_\_\_\_\_\_\_\_\_\_\_\_\_\_\_\_\_\_\_\_\_Inger LjøstadVaramedlem |